
 28.1.2014
 BG
 Официален вестник на Европейския съюз
 L 23/25
 РЕГЛАМЕНТ (ЕС) No 70/2014 НА КОМИСИЯТА
 от 27 януари 2014 година
 за изменение на Регламент (ЕС) No 1178/2011 за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) No 216/2008 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) No 1592/2002 и Директива 2004/36/ЕО (1), и по-специално член 7, параграф 6, член 8, параграф 5 и член 10, параграф 5 от него,
 като има предвид, че:
 (1)
 В Регламент (ЕС) No 1178/2011 (2) на Комисията се определят подробни правила за някои свидетелства за летателна правоспособност за пилоти и за преобразуването на национални свидетелства и сертификати, както и условията за признаване на свидетелства за правоспособност, издадени от трети държави. Освен това Регламент (ЕС) No 1178/2011 включва разпоредби относно сертифицирането на одобрени организации за обучение и на оператори на полетни симулатори, използвани за обучение, изпитване и проверка на пилоти.
 (2)
 Член 5 от Регламент (ЕО) No 216/2008, който се отнася до летателната годност, бе разширен, за да включи в правилата за прилагане на типово сертифициране също така елементите на оценка на експлоатационната годност.
 (3)
 Европейската агенция за авиационна безопасност (наричана по-долу „Агенцията“) констатира, че е необходимо да се измени Регламент (ЕС) No 748/2012 (3), за да се даде възможност на Агенцията да одобрява данните за експлоатационна годност като част от процеса на типово сертифициране.
 (4)
 Данните за експлоатационна годност следва да включват задължителни дисциплини за обучението на полетния екипаж за придобиване на квалификационен клас за тип. Тези елементи следва да служат като основа за разработването на курсове за обучение за тип.
 (5)
 Изискванията, свързани със създаването на курсове за обучението на полетния екипаж за придобиване на квалификационен клас за тип, се отнасят до данните за експлоатационна годност, но когато не се разполага с данни за експлоатационната годност, следва да има обща разпоредба, както и преходни мерки.
 (6)
 Агенцията подготви проект на правилник за прилагане на концепцията за данните за експлоатационна годност и го представи под формата на становище (4) на Комисията в съответствие с член 19, параграф 1 от Регламент (ЕО) No 216/2008.
 (7)
 Поради това Регламент (ЕС) No 1178/2011 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Комитета, създаден съгласно член 65 от Регламент (ЕО) No 216/2008,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 1178/2011 се изменя, както следва:
 1)
 Вмъква се следният член 9а:
 „Член 9а
 Обучение за квалификационен клас за тип и данни за експлоатационна годност
 1. Когато в приложенията към настоящия регламент има позоваване на данните за експлоатационна годност, установени в съответствие с Регламент (ЕС) No 748/2012, и